עונת 2023/2024 בליגת העל הבלגית

**עונת 2023/2024 בליגת העל הבלגית** (בצרפתית: **Championnat de Belgique de football;** בהולנדית: **Eerste klasse A**, מוצגת בשם: **Jupiler Pro League** בשל חסות מסחרית) הייתה העונה ה-121 של ליגת העל הבלגית, הליגה הבכירה בבלגיה. העונה החלה ב-28 ביולי 2023 והסתיימה ב-2 ביוני 2024.

קלאב ברוז' זכתה באליפות מספר 19 בתולדותיה.

בסיום העונה הקבוצות ר.ו.ד. מולנבק ואויפן ירדו לליגת המשנה הבלגית לאחר שסיימו בשני המקומות האחרונים בטבלה, קורטרייק שסיימה במקום השלישי מהסוף בפלייאוף הירידה, התמודדה מול לומל בגמר פלייאוף העלייה/ירידה אך היא ניצחה אותה ונותרה בליגה.

קווין דנקי מסרקל ברוז' זכה בתואר מלך השערים כשכבש 27 שערים בסך הכל.

## שיטה ומבנה
הפורמט השתנה בעונה זו עם הפחתת מספר הקבוצות בליגה ל-16 קבוצות שמשחקות ביניהן עונה סדירה הכוללת שני סיבובים בני 15 משחקים כל אחד - 30 מחזורים בסה"כ, בסיומם הקבוצות מתחלקות לשלוש תחרויות פלייאוף נפרדות.

הקבוצות שסיימו את העונה הסדירה במקומות 1–6 עולות לפלייאוף האליפות.

הקבוצות שסיימו את העונה הסדירה במקומות 7–12 עוברות להתמודד בפלייאוף האירופי.

והקבוצות שסיימו את העונה הסדירה במקומות 13–16 עוברות להתמודד בפלייאוף הירידה.

בפלייאוף האליפות ובפלייאוף האירופי מונהגת שיטת הקיזוז, בה כל קבוצה מתחילה את הפלייאוף עם מחצית מהנקודות אותן השיגה בעונה הסדירה, כשבמקרה של מספר נקודות אי זוגי בתום העונה הסדירה, מספר הנקודות המקוזז שלה מעוגל כלפי מעלה.

במסגרת הפלייאוף, כל קבוצה משחקת שני סיבובים נוספים מול הקבוצות בפלייאוף אליו היא משתייכת, כך שבפלייאוף האליפות ובפלייאוף האירופי מתקיימים 10 מחזורים בסך הכל, ואילו בפלייאוף הירידה מתקיימים 6 מחזורים.

בסיום כלל המשחקים הקבוצה עם מרב הנקודות בפלייאוף האליפות זוכה באליפות.

כמו כן הקבוצה עם מרב הנקודות בפלייאוף האירופי מתמודדת נגד הקבוצה עם מרב הנקודות בפלייאוף האליפות שלא העפילה למסגרת האירופית על מקום במסגרת האירופית.

שתי הקבוצות במקומות השלישי והרביעי בפלייאוף הירידה יורדות לליגת המשנה הבלגית. ואילו הקבוצה שמסיימת במקום השני בפלייאוף הירידה מתמודדת בגמר פלייאוף עלייה/ירידה נגד הקבוצה מליגת המשנה שעולה לגמר פלייאוף העלייה/ירידה, על מקום נוסף בליגת העל בעונה העוקבת.

## קבוצות ואצטדיונים
מתוך 16 הקבוצות שהשתתפו בעונה זו, 15 המשיכו מהעונה הקודמת. אליהן הצטרפה ר.ו.ד. מולנבק שסיימה ראשונה בליגת המשנה הבלגית. בשל הקטנת הליגה מ-18 ל-16 קבוצות היא החליפה 3 קבוצות שירדו לליגה השנייה אוסטנדה, סרה וזולטה ורכם שסיימו בשלושת המקומות האחרונים בעונת 2022/2023. עבור ר.ו.ד. מולנבק זוהי הופעת בכורה בליגת העל, אם כי המועדון רואה עצמו כיורש של מועדון בעל אותו שם ששיחק לאחרונה בליגת העל הבלגית בעונת 2001/2002.

## עונה סדירה
### טבלת הליגה

### מלך השערים

## פלייאוף
### פלייאוף האליפות
פלייאוף האליפות קובע את אלופת הליגה. ואת ההשתתפות במסגרת האירופית בעונה העוקבת. העפילו אליו הקבוצות שסיימו במקומות 1–6 בסיום העונה הסדירה. כאשר כל קבוצה פתחה את הפלייאוף עם מחצית מהנקודות שהיא השיגה במהלך העונה הסדירה.

הנקודות עוגלו כלפי מעלה, ובמקרה של שוויון נקודות בטבלה בסיום הפלייאוף, שובר השוויון הראשון הוא חצאי נקודות שעוגלו כלפי מעלה שמנוכים תחילה, כך שקבוצות שמספר הנקודות שלהן לא עוגל כלפי מעלה ידורגו מעל קבוצות שמספר הנקודות שלהן עוגל כלפי מעלה במקרה של שוויון נקודות.

קלאב ברוז' שסיימה ראשונה זכתה באליפות ובמקום בשלב הליגה של ליגת האלופות. סן ז'ילואז שסיימה במקום השני זכתה לכרטיס למוקדמות ליגת האלופות. אנדרלכט וסרקל ברוז' שסיימו במקומות 3–4 זכו לכרטיסים למוקדמות הליגה האירופית, ואילו גנק שסיימה חמישית זכתה להתמודד מול גנט זוכת הפלייאוף האירופי על כרטיס למוקדמות הקונפרנס ליג.

#### טבלה

#### מלך השערים

### הפלייאוף האירופי
הפלייאוף האירופי נועד לתת הזדמנות לקבוצות מרכז הטבלה לשחק באירופה בעונה העוקבת. העפילו אליו הקבוצות שסיימו במקומות 7–12 בסיום העונה הסדירה. כאשר כל קבוצה פתחה את הפלייאוף עם מחצית מהנקודות שהיא השיגה במהלך העונה הסדירה.

הנקודות עוגלו כלפי מעלה, ובמקרה של שוויון נקודות בטבלה בסיום הפלייאוף, שובר השוויון הראשון הוא חצאי נקודות שעוגלו כלפי מעלה שמנוכים תחילה, כך שקבוצות שמספר הנקודות שלהן לא עוגל כלפי מעלה ידורגו מעל קבוצות שמספר הנקודות שלהן עוגל כלפי מעלה במקרה של שוויון נקודות.

גנט זוכת הפלייאוף זכתה להתמודד מול גנק שסיימה חמישית בפלייאוף האליפות, גנט ניצחה 1–0 וזכתה בכרטיס למוקדמות הקונפרנס ליג.

#### טבלה

#### מלך השערים

### פלייאוף הירידה
פלייאוף הירידה קובע מי הקבוצות שירדו לליגת המשנה הבלגית בסיום העונה. משתתפות בו הקבוצות שסיימו במקומות 13–16 את העונה הסדירה. כאשר כל קבוצה פתחה את הפלייאוף עם מלוא הנקודות אותן השיגה במהלך העונה הסדירה.

ר.ו.ד. מולנבק ואויפן שסיימו את הפלייאוף במקומות 3 ו-4 ירדו לליגה השנייה. בעוד קורטרייק שסיימה במקום השני התמודדה על המקום האחרון בליגת העל הבלגית לעונת 2024/2025 מול לומל מליגת המשנה הבלגית שהעפילה לגמר פלייאוף העלייה/ירידה. קורטרייק ניצחה 5–2 בסיכום צמד משחקים ונותרה בליגה.

#### טבלה

#### מלך השערים

### פלייאוף הקונפרנס ליג
הפלייאוף על כרטיס לקונפרנס ליג מוכרע במשחק בודד בין המנצחת בפלייאוף האירופי לקבוצה שסיימה במיקום הגבוה ביותר בפלייאוף האליפות ולא זכתה בכרטיס לאירופה, כאשר יתרון הביתיות ניתן לקבוצה המגיעה מפלייאוף האליפות.

### פלייאוף עלייה/ירידה
אל פלייאוף העלייה/ירידה העפילו ארבע הקבוצות שסיימו במקומות 3–6 בעונת 2023/2024 בליגת המשנה הבלגית, כאשר המנצחת מבין הארבע מתומדדת מול המסיימת שנייה בפלייאוף הירידה של ליגת העל.

כל המשחקים בפלייאוף העלייה/ירידה מתקיימים בשיטת בית-חוץ כאשר המנצחת בגמר זוכה לשחק בעונת 2024/2025 בליגה הבכירה.

#### רבע גמר

#### חצי גמר

#### גמר

## סטטיסטיקות
הטבלה שלהן מציגה נתונים הכוללים את העונה הסדירה והפלייאוף אך אינה כוללת שערים בפלייאוף הקונפרנס ליג ובפלייאוף העלייה/ירידה שאינם נחשבים כחלק מהעונה.

### מלך השערים

## הערות שוליים

קטגוריה:תחרויות כדורגל ב-2023
קטגוריה:תחרויות כדורגל ב-2024